| **Mindaugas Sinkevičius** |
| --- |
|  |
| Mindaugas Sinkevičius (2016-07-06 Joninių slėnis) |
| Gimė | 1984 m. birželio 20 d. (39 metai)Jonava |
| Tėvas | Rimantas Sinkevičius |
| Motina | Ligita Sinkevičienė |
| Sutuoktinis (-ė) | Aistė Sinkevičienė |
| Vaikai | Jonas, Ana |
|  |
| Veikla | politinis veikėjas |
| Pareigos | Jonavos rajono savivaldybės meras |
| Partija | LSDP |
|  |
| Alma mater | 
* Vilniaus universitetas;
* ISM Vadybos ir ekonomikos universitetas;
* Mykolo Romerio universitetas.

 |
| Doktorant. vadovas | Prof. Sigitas Urbonavičius |

**Mindaugas Sinkevičius** (g. 1984 m. birželio 20 d. Jonavoje) – Jonavos rajono savivaldybės ir Lietuvos politinis veikėjas.

Išsilavinimas
-------------

Mokėsi Jonavos 6-ojoje vidurinėje mokykloje. 2003 m. su pagyrimu baigė Jonavos Senamiesčio gimnaziją. 2003–2007 m. studijavo Vilniaus universitete. Baigė Ekonomikos fakultetą, kuriame įgijo vadybos ir verslo administravimo bakalauro kvalifikacinį laipsnį. Nuo 2004 iki 2008 m. neakivaizdžiai studijavo Mykolo Romerio universitete, teisės bakalauras. 2007–2009 m. baigė ISM Vadybos ir ekonomikos universiteto tarptautinę magistrantūrą, įgijo marketingo ir vadybos magistro kvalifikacinį laipsnį. 

2010-2015 metais ISM Vadybos ir ekonomikos universitete anglų kalba parengė ir 2015 m. rugsėjo 11 d. apgynė daktaro disertaciją tema „Alkoholio vartojimas prieštaringų visuomeninių ir asmeninių veiksnių kontekste" (angl. *Alcohol Consumption in the Context of Conflicting Societal and Personal Factors*), socialinių mokslų srities (vadybos krypties) daktaras. Mokslinis vadovas – prof. Sigitas Urbonavičius (Vilniaus universitetas).

Politinė veikla
---------------

2005 m. Lietuvos jaunimo organizacijų tarybos (LiJOT) asamblėjoje išrinktas į Valstybinę jaunimo reikalų tarybą. 2006 m. Nacionalinės plėtros instituto Jaunimo tarptautinio bendradarbiavimo agentūros ekspertas. 2008 m. LiJOT viceprezidentas.

2007–2016 m. ir 2019–2023 m. Jonavos rajono savivaldybės tarybos narys. 2008–2009 m. Jonavos rajono savivaldybės mero pavaduotojas, 2011–2016 m. ir nuo 2019 m. Jonavos rajono savivaldybės meras. Taip pat buvo Savivaldybių asociacijos vadovas, tačiau jo kadencija buvo sustabdyta dėl baudžiamosios bylos M. Sinkevičiaus atžvilgiu. 

2016–2017 m. ūkio ministras. 2017–2019 m. UAB „Jonavos vandenys" direktorius.

Nuo 2004 m. Lietuvos socialdemokratų partijos (LSDP) Jonavos rajono skyriaus narys, nuo 2013 m. skyriaus pirmininkas. Nuo 2015 m. LSDP partijos pirmininko pavaduotojas.

Laisvalaikio pomėgiai – sportas (lauko tenisas, bėgimas, krepšinis); medžioklė, nardymas, taip pat šokiai, knygos ir teatras (pasak jo paties).

Baudžiamoji byla
----------------

Specialiųjų tyrimų tarnyba Mindaugo Sinkevičiaus atžvilgiu iškėlė baudžiamąją bylą ir po to atliko ikiteisminį tyrimą. Laikotarpiu nuo 2019 iki 2023 m. Jonavos r. savivaldybės administracijai galimai buvo padaryta turtinė žala.
Įtariama, kad M. Sinkevičius už savivaldybės lėšas pirko asmeniniam naudojimui skirtą turtą, sumokėjo už žmonos mobiliojo ryšio paslaugas; savivaldybės administracijai buvo teikti galimai suklastoti dokumentai. Kauno apygardos prokuratūra 2024 m. baudžiamąją bylą perdavė teismui. Kaltinimai buvo pareikšti dėl piktnaudžiavimo (Baudžiamojo kodekso 228 straipsnio 2 dalis), dokumento suklastojimo (BK 300 str. 1 d.) ir dėl turto pasisavinimo (BK 183 str. 1 d.).

Šeima
-----

Mindaugo Sinkevičiaus tėvai – Rimantas Sinkevičius ir Ligita Sinkevičienė (2016 m. Joninių slėnis)
2017 m. birželį vedė Aistę Plūkaitę.

Tėvas – Rimantas Sinkevičius (g. 1952 m.) – politikas, komjaunimo veikėjas.. 

Motina – Ligita Sinkevičienė (g. 1958 m.) – valstybės tarnautoja, Aplinkos apsaugos agentūros Bendrųjų reikalų skyriaus vyriausioji specialistė; buvusi AB „Achema" inžinierė technologė. 

Sesuo Rūta Jasilionė (g. 1987 m.), advokatų kontoros „Valiūnas ir partneriai Ellex" advokato padėjėja.

Šaltiniai
---------

1. ↑  Jonavos rajono meras M. Sinkevičius apgynė daktaro disertaciją Archyvuota kopija 2016-10-19 iš Wayback Machine projekto.
2. ↑  Alkoholio vartojimas prieštaringų visuomeninių ir asmeninių veiksnių kontekste Archyvuota kopija 2016-10-19 iš Wayback Machine projekto.
3. ↑  ISM inf. Archyvuota kopija 2019-09-02 iš Wayback Machine projekto.
4. ↑
5. ↑  Mindaugas Sinkevičius: „Pakviečiau ją šokti, ir susipažinom" Archyvuota kopija 2017-04-13 iš Wayback Machine projekto.
6. ↑  Jkml.lt anketa
7. ↑  Jonavos meras Mindaugas Sinkevičius: „Yra politikų, kurie neklysta. Aš klystu"
8. ↑  Mindaugo Sinkevičiaus CV Archyvuota kopija 2016-10-10 iš Wayback Machine projekto.
9. ↑  Teismui perduota byla dėl Sinkevičiaus galimo piktnaudžiavimo kanceliarinėmis lėšomis (www.DELFI.lt), 2024 m. vasario 14 d.
10. ↑  Ministro sūnus ir Jonavos meras M. Sinkevičius: „Gyvenu nuo algos iki algos" Archyvuota kopija 2017-08-11 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Mindaugas Sinkevičius** – vaizdinė ir garsinė medžiaga  |

* Asmeninis Mindaugo Sinkevičiaus tinklalapis

| Politinis postas |
| --- |
| Prieš tai:**Evaldas Gustas** | **Lietuvos ūkio ministras**2016–2017 m. | Po to:**Virginijus Sinkevičius** |